DEBBIE NGAREWA-PACKER (Co-Leader—Te Paati Māori): Kia ora e te Māngai. E tangi tonu ana te ngākau ki te hunga i whāriki te parekura nui ki runga o Whakaari i tēnei rangi, kotahi tau ki muri. Hoatu rā koutou ki tua o te ārai ki te hunga o te Kahurangi, kia okioki ai. Waiho mātou ki muri nei, tangi hotuhotu ai. E rere haere ana ngā mihi ki ngā whānau e noho tonu ana ki te ao mārama, e tangi tonu ana mō ō rātou whanaunga kua hinga.